recursal/SuperWikiNEXT-32B huggingface dataset:
**Lynn Washington** (s. 3. huhtikuuta 1978) on yhdysvaltalainen koripalloilija. Washington on Indianan yliopiston kasvatti. Hän edustaa kaudella 2011–12 japanilaista Osaka Evessaa. Washington on pelannut myös Suomen pääsarjassa.

Washington pelasi kaksi kautta yliopistokoripalloa Indianan yliopiston joukkueessa vuosina 1998–2000. Tämän jälkeen hän siirtyi Japaniin, jossa pelasi kolme kautta Niigata Albirexissa. Syksyllä 2003 Washington siirtyi suomalaiseen Pyrbasketiin, jossa hän kaudella 2003–2004 oli 24,2 pisteen ottelukohtaisella keskiarvolla sarjan toiseksi paras korintekijä Glenn Stokesin jälkeen. Pudotuspeleihin Pyrbasket ei selvinnyt. Seuraavalla kaudella Washington edusti Espoon Honkaa, joka selviytyi viimeisenä joukkueena pudotuspeleihin, mutta hävisi ensimmäisen ottelusarjansa LrNMKY:lle voitoin 0–3.

Kahden Suomessa vietetyn kauden jälkeen Washington palasi Japaniin, tällä kertaa Osaka Evessan joukkueeseen. Tuolloin vasta perustetussa pääsarjassa, bj leaguessa, kilpaillut Evessa voitti sarjan kolme ensimmäistä mestaruutta, ja Washington valittiin sarjan MVP:ksi vuosina 2006 ja 2008 sekä sarjan tähdistöön vuosina 2007 ja 2009.

Vuonna 2006 Washingtonilla oli vaimo ja kolme lasta. Vuonna 2012 Washington ja tämän vaimo pidätettiin Japanissa huumeiden maahantuonnista epäiltynä.

Saavutukset
-----------

### Henkilökohtaiset saavutukset

* Japanin pääsarjan MVP 2006 ja 2008
* Japanin pääsarjan tähdistöjoukkueessa 2007 ja 2009
* Suomen pääsarjan toiseksi paras korintekijä kaudella 2003–2004

### Joukkuesaavutukset

* Japanin mestaruus 2006, 2007 ja 2008

Lähteet
-------

* Profiili Suomen Koripalloliiton sivustolla (Arkistoitu – Internet Archive)
* Lynn Washington basketball profile asia-basket.com (englanniksi)

### Viitteet

1. ↑
2. ↑
3. ↑
4. ↑
5. ↑
6. ↑   (Arkistoitu – Internet Archive)
**Tournus** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Saônejoen varrella, noin 31 kilometriä Mâconin kaupungista pohjoiseen.

Luostarikirkon julkisivu
Vuonna 175 kunnan nykyisellä paikalla oli roomalaisten linnoitettu leiri nimeltä *Trenorchium*. Kristitty Valerianus saapui leiriin vuonna 177 levittämään kristinuskoa. Pyhä Valerianus mestattiin leirillä vuonna 178 tai 179, ja hänestä tuli yksi ensimmäisistä Burgundin marttyyreista. Mestauspaikalle tehtiin hauta, ja kun paikalle kehittyi 500-luvulta lähtien luostari, niin luostarikirkon krypta tehtiin haudan paikalle. Luostarin elpyminen alkoi noin vuonna 875, kun Noirmoutierin munkit saapuivat mukanaan Pyhän Philibert Jumiegeslaisen pyhäinjäännökset. Näin kirkossa oli kahden pyhimyksen pyhäinjäännökset. 900-luvulla unkarilaiset hyökkäsivät kaupunkiin ja tuhosivat luostarin ja sen kirkon. Uusi romaaninen Saint-Philibert de Tournus’n luostarin kirkko rakennettiin 1000- ja 1100-luvuilla, ja se on Ranskan merkittävimpiä romaanisia rakennuksia.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 27.2.2022. (ranskaksi)
2. ↑  Tournus Le site sur L’Art Roman en Bourgogne. Viitattu 27.2.2022. (ranskaksi)

Aiheesta muualla
----------------

* Kuvia tai muita tiedostoja aiheesta **Tournus** Wikimedia Commonsissa
Tourlída  
ΤουρλίδαTourlídan kylää ja Pyhän Nikolaoksen (*Ágios Nikólaos*) kirkko.

|  |  |
| --- | --- |
| Sijainti | 
38°19′43″N, 21°25′21″E, MesolóngiAitolia-Akarnania, Länsi-KreikkaKreikka |
| Vesialue | 
Mesolóngin–Aitolikón laguunit, Patraksenlahti |
| Merialue | 
Joonianmeri, Välimeri |
| Pinta-ala | 
1,54 km² |

Väestö| Asukasluku | 
15 |
| Asutuskeskukset | 
Tourlída |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Tourlída** (kreik. Τουρλίδα, kath.kreik. Τουρλίς, *Tourlís*) on pieni Kreikan saari, joka sijaitsee Patraksenlahden ja Mesolóngin–Aitolikón laguunit toisistaan erottavassa saariketjussa. Saarella sijaitsee samanniminen kylä. Saaren pinta-ala on noin 1,54 neliökilometriä ja asukasluku 15 (vuonna 2011). Hallinnollisesti saari kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen.

Tourlída sijaitsee noin viisi kilometriä etelään Mesolóngin kaupungista. Saaren itäpuolella sijaitsee Kleísovan laguuni ja länsipuolella suurempi Mesolóngin laguuni. Aiemmin saari toimi suojasatamana laivoille, jotka lähestyivät Mesolóngin kaupunkia, sillä laguunien vesi on hyvin matalaa. Vuodesta 1885 lähtien saari on ollut yhdistetty pengertiellä mantereeseen ja Mesolóngin kaupunkiin. Tourlídan nimi viittaa alueen kuoveihin (*tourlídes*).

Tourlídan kylän rantaa.

Lähteet
-------

1. ↑  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 10.9.2018. (kreikaksi)
2. ↑  Tourlida, Small island, Messolongi *Greek Travel Pages*. Viitattu 10.9.2018.
3. ↑  Mesolongi Tourlida beach *Greeka.com*. Viitattu 10.9.2018.

Aiheesta muualla
----------------

* Kuvia tai muita tiedostoja aiheesta **Tourlída** Wikimedia Commonsissa
Amidaasin katalysoima amidin hydrolysointi karboksalaatti-ioniksi ja ammoniakiksi
**Amidaasi** eli **asyyliamidaasi** tai **amidohydrolaasi** on hydrolaaseihin kuuluva entsyymi, joka katalysoi amidien hydrolyysiä ammoniakiksi ja karboksylaatti-ioneiksi. Entsyymiä esiintyy useissa eliöissä niin prokaryooteissa kuin eukaryooteissakin. Usein amidaasilla on myös esteraasiaktiivisuutta eli se kykenee hydrolysoimaan myös estereitä. Entsyymin katalysoiman reaktion mekanismi on niin kutsuttu pingpong-mekanismi, jossa välituotteena muodostuu asyylientsyymi. Amidaasin EC-numero on EC 3.5.1.4 ja CAS-numero 9012-56-0.

Amidaasin käyttö
----------------

Amidaasi hyväksyy monien muiden hydrolaasin substraateikseen laajan kirjon amidifunktionaalisuuden sisältäviä yhdisteitä. Amidi voi olla alifaattinen, aromaattinen, heterosyklinen tai muita rengasrakenteita sisältävä. Amidaasia käytetään yhdessä nitriilihydrataasin kanssa karboksyylihappojen valmistamiseen nitriileistä, jotka nitriilihydraataasit muuttavat ensin amideiksi. Amidaasi katalysoi karbamaattien hydrolyysiä amiineiksi, alkoholeiksi ja hiilidioksidiksi. Tätä voidaan käyttää karbamaattiryhmällä suojattujen amiinien suojaryhmän poistamiseen.

Lähteet
-------

1. ↑  EC 3.5.1.4 - amidase Brenda. Viitattu 15.7.2015. (englanniksi)
2. 1 2  Jana Rentner, Rolf Breinbauer & Mandana Gruber-Khadjawi: *Enzymes in Organic Synthesis, Kirk-Othmer Encyclopedia of Chemical Technology*, John Wiley & Sons, New York, 2014. Viitattu 15.7.2015
3. 1 2  Wolfgang Aehle, Herbert Wadlmann, Carsten Schultz, Harald Gröger, Carlo Dinkel & Karlheinz Drauz: *Enzymes, 5. Enzymes in Organic Synthesis, Ullmann's Encyclopedia of Industrial Chemistry*, John Wiley & Sons, New York, 2008. Viitattu 15.7.2015
4. ↑  Daniel L. Purich, R. Donald Allison: *The Enzyme Reference*, s. 64. Academic Press, 2003. ISBN 9780080550817. Kirja Googlen teoshaussa (viitattu 15.7.2015). (englanniksi)
**Tousséguéla** on maalaiskunta ja sen keskuskylä Sikasson alueen Kolondiéban piirissä Malissa. Se sijaitsee Bagoéjoen yläjuoksulla 40 kilometriä Kolondiébasta itään. Kunnassa on 5 500 ja kylässä 2 800 asukasta.

Tousséguélan kunta rajoittuu pohjoisessa Kolondiéban piirin Kolosson, lännessä Kolondiéban, etelässä Kadianan, kaakossa Nangalasson ja koillisessa Sikasson piirin Zaniènan ja Minikon kuntiin. Maisemaa leimaavat tasangot, laaksot ja kukkulat. Seutu kuuluu Sudanin vyöhykkeeseen. Kasvillisuus on pensas- ja metsäsavannia.

Kuntaan kuuluu kahdeksan kylää. Asukkaat ovat bambaroita, fulbeja ja bozoja. Yleisin kieli on bambara.

Seudun liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi ja puuvilla. Kotieläimiä ovat naudat, vuohet, aasit ja siipikarja.

Lähteet
-------

1. 1 2  4ème Recensement Général de la Population et de l’Habitat du Mali (RGPH). Resultats definitifs. Tome 0: Repertoire des villages *instat-mali.org*.  2013.  Arkistoitu 7.1.2017. Viitattu 25.2.2018.
2. ↑  Mali - Région de Sikasso: Carte de référence *reliefweb.int*. Viitattu 25.2.2018.
3. 1 2 3  Plan de sécurité alimentaire: Commune rurale de Tousséguéla 2006–2010 *fsg.afre.msu.edu*.  2005. Viitattu 25.2.2018. [vanhentunut linkki]
**Amiga 3000** (*A3000*) oli Commodoren valmistama henkilökohtainen tietokone, joka julkistettiin vuonna 1990.

Amiga 3000 tuli pöytäkotelossa erillisellä näppäimistöllä varustettuna.

Teknisiä yksityiskohtia
-----------------------

Amiga 3000
* **Suoritin**: Motorola 68030 tai Motorola 68040 (A3000T/40) -suoritin
	+ 68881 (A3000/16) tai 68882 -matematiikkasuoritin
* **Keskusmuisti**: 2 megatavua Chip-muistia
* ECS-piirisarja (Enhanced chip set)
* SCSI-väylä
* Sisäänrakennettu lomituksenpoisto, joka mahdollisti VGA-monitorin käytön.
* Kickstart 2.04 / 2.05 (optiona 3.1)
* **Käyttöjärjestelmä**: AmigaOS 2.0

Koneen *Fast*-muistia pystyttiin laajentamaan lisäämällä ZIP DRAM -piirejä.

Laajennettua versiota AGA-piirisarjalla ja AT&T:n DSP-piirillä tuotettiin prototyyppiasteelle saakka, muttei sitä koskaan julkaistu. Sen sijaan Commodore korvasi A3000:n Amiga 4000:lla.

Koneesta oli kahta eri mallia: 

* Amiga 3000/16 – Suoritin ja matematiikkasuoritin @ 16 MHz
* Amiga 3000/25 – Suoritin ja matematiikkasuoritin (68882) @ 25 MHz

Amiga 3000UX
------------

Amiga 3000UX
**Amiga 3000UX** on Amiga-tietokoneperheen malli, jossa oli Commodore Amiga Unix asennettuna käyttöjärjestelmäksi AmigaOS:n sijasta. Mukana tuli myös Commodore 3070 -nauha-asema ja A2410 grafiikkakortti.

Amiga Unix ei ollut tyypillinen Unix-klooni, vaan täysi porttaus AT&T:n Unix System V Release 4:stä. Eräässä vaiheessa Sun Microsystems lähestyi Commodorea valmistaakseen A3000UX:n lisenssillä, halvemmaksi vaihtoehdoksi Sunin omille ammattilaistason työasemille.

Kaikkien odotusten vastaisesti tarjous hylättiin ja muun muassa tämä onkin johtanut arveluihin, että Amiga olisi menestynyt ensimmäisiä mallejaan pidemmälle ilman Commodoren johtoa.

Amiga 3000T
-----------

**Amiga 3000T** on torniversio Commodore **Amiga 3000:sta**. Vaikkakin teknisesti täysin samankaltainen, se tuli suurehkossa metallisessa tornikotelossa, jossa oli suuresti laajennusvaraa. Prototyyppivaiheessa malli tunnettiin nimellä **Amiga 3500**.

Määrällisesti tätä mallia ei valmistettu kovin monta, sillä 3000T-koneet olivat perin kalliita valmistaa.

Tästä variantista valmistettiin myös kahta eri mallia:

* Amiga 3000T
* Amiga 3000T/40 – suorittimena Motorolan 68040 @ 25 MHz

Lähteet
-------

1. 1 2  AMIX History *amix.failsure.net*.  Arkistoitu 14.4.2017. Viitattu 14.4.2017.
2. ↑  Amiga 3500 Amiga History Guide.  Arkistoitu 17.3.2017. Viitattu 14.4.2017.

Aiheesta muualla
----------------

* Kuvia tai muita tiedostoja aiheesta **Amiga 3000** Wikimedia Commonsissa

* (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Commodore Amiga -tietokoneet |
| --- |
|  |
| Tietokoneet | 
* Amiga 1000
* Amiga 2000
* Amiga 2500 (UX)
* Amiga 3000 (UX, T)
* Amiga 4000 (T)

 |
|  |
| Tietokoneet | 
* Amiga 500
* Amiga 500+
* Amiga 600
* Amiga 1200

 |
|  |
| Muut | 
* Commodore CDTV
* Amiga CD32

 |

 |
Amikti.
**Amikti** (lat. *amictus* ’verho’, ’vaippa’) on läntisissä kirkoissa papin tai diakonin liturgiseen asuun kuuluva valkoinen, neliskulmainen liina, josta muodostuu alban hupunomainen kaulus. Siitä käytetään joskus nimitystä *kaulusliina* koska se muodostaa eräänlaisen kauluksen albaan. 

Amikti on noin 90 cm pitkä ja 60 cm leveä. Sen kahdessa kulmassa on nauhat, joilla se sidotaan, ja näiden välissä pitkällä sivulla voi olla jäykempi, joko valkoinen, tai messukasukan kanssa samaa väriä oleva ja liturgisia värejä noudattava kaulusmainen osa, *parura*.

Amiktin pukeminen
Amikti suojaa stolaa ja messukasukkaa (tai dalmatikaa) hieltä ja lialta ja käyttäjänsä hiuksilta. Se puetaan päälle ennen albaa. Aikaisemmin se saattoi myös ulkona vietetyssä jumalanpalveluksessa kylmän sään aikaan toimia päätä suojaavana huppuna.

Amiktia käytetään katolisessa ja anglikaanisessa kirkossa sekä joissain luterilaisissa kirkoissa, muun muassa Ruotsin kirkossa. Suomessa sen käyttö on harvinaista, pääasiassa vain Porvoon hiippakunnassa. Amiktin käyttö jatkui Ruotsi-Suomessa reformaation jälkeen 1600-luvulle saakka, jolloin sen korvasi vähitellen albaan kiinteästi kuulunut leveä pitsikaulus. Uudelleen amikti on tullut käyttöön 1900-luvulla.

Lähteet
-------

* Tauno Sarantola: *Kirkkotekstiilit*. Kirjaneliö, 1988. ISBN 951-600-748-1.

Viitteet
--------

1. ↑  *Palvelkaa Herraa iloiten*
Jumalanpalveluksen opas*, s. 126. Kirkkohallitus*
Jumalanpalveluselämä ja musiikkitoiminta, 2009.
2. 1 2  Tauno Sarantola, Pentti Lempiäinen, Päikki Priha, Mirja Fröberg: *KIrkkotekstiilit*, s. 20. Kirjaneliö ISBN 951-600-748-1, 1988.
3. ↑  Gunnel Berggren: *Prästens kläder och kyrkans textiliet*, s. 30,31. Verbum förlag. ISBN 91-526-2811-6, 2002. (ruotsiksi)
4. ↑  Bengt Stolt: *Kyrklig skrud enligt svensk tratition*, s. 48. Diakonistyrelsens bokförlag, Stockholm, 1964. (ruotsiksi)
**Nana Asma’u** (1793–1864) oli Sokoton kalifaatissa elänyt runoilija ja kalifi Usman dan Fodion tytär. 

Nana Asma’u syntyi vuonna 1793. Hän oli yksi Sokoton kalifi Usman dan Fodion 40 lapsesta. Nimi Asma’u on arabiaa ja tarkoittaa kaunista tai merkityksellistä. Nimen hän sai Asma bint Abu Bakarin mukaan. *Nana* on puolestaan arvonimi. Etniseltä taustaltaan hän oli fulbe. Fulanin kielen lisäksi hän osasi hausaa, arabiaa ja tamasheqin kieltä. Asma’u oli myös suufilaisen qadiriyya-veljeskunnan jäsen.

Nuoruudessaan Nana Asma’u opetteli tavan mukaisesti Koraania ulkoa ja sai kotonaan opetusta myös islamilaisesta filosofiasta, mystiikasta ja lainopista. Aikanaan erityisen tunnetuksi hän tuli runoilijana. Hänen kirjoituksensa painottuvat sunnaan eli profeetta Muhammadin elämäntapaan. Islamilaisten aiheiden ohella Asma’u kirjoitti myös isästään, veljestään Muhammad Bellosta, sekä todistamistaan sodista ja taisteluista. Ajalleen jokseenkin epätavallisesti Nana Asma’u kirjoitti myös akrostikonista runoutta. Kirjoittamisen ohella Asma’u järjesti opetusta etenkin purdahia harjoittaville naisille. Monet hänen runoistaan on tarkoitettu lukemisen opetteluun.

Asma’un aviopuolison nimi oli Gidado ja parilla oli kuusi poikaa. Asma’u kuoli vuonna 1864 ja hänet haudattiin lähelle isäänsä Sokotossa.

Lähteet
-------

1. 1 2 3  Toyin Falola, Ann Genova ja Matthew M. Heaton: *Historical Dictionary of Nigeria*, s. 59-60. 2. painos. Rowman & Littlefield, 2018. ISBN 9781538113141. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Muut | 
* IdRef

 |

 |
**Yūya Ōsako** (jap. 大迫 勇也; s. 18. toukokuuta 1990 Kaseda, Kagoshiman prefektuuri) on japanilainen jalkapalloilija, joka edustaa Bundesliigassa pelaavaa Werder Bremeniä. Oikeajalkainen Ōsako on pelipaikaltaan hyökkääjä. Hän kuuluu myös Japanin jalkapallomaajoukkueeseen.

Seurajoukkueura
---------------

Ōsako aloitti ammattilaisuransa J. Leaguen Kashima Antlersissa, jota hän edusti vuodet 2009–2013. Hän voitti sarjan mestaruuden kerran, vuonna 2009. Yhteensä Ōsako teki 139 pelaamassaan J. Leaguen ottelussa 40 maalia.

Tammikuussa 2014 Ōsako siirtyi Saksan 2. Bundesliigan TSV 1860 Müncheniin, jossa hän pelasi kevätkauden aikana 15 ottelua onnistuen kuudesti maalinteossa.

Heinäkuussa 2014 Ōsako vaihtoi seuraa Saksassa ja siirtyi Bundesliigaan nousseeseen 1. FC Kölniin. Debyytti Bundesliigassa tapahtui elokuussa Hamburger SV:tä vastaan ja avausmaali syntyi seuraavalla kierroksella VfB Stuttgartin verkkoon.

Maajoukkueura
-------------

Nuorten maajoukkueissa Japania edustanut Ōsako debytoi Japanin jalkapallomaajoukkueessa heinäkuussa 2013 Itä-Aasian mestaruuskisoissa Kiinaa vastaan. Avausmaali syntyi samoissa kisoissa Australian verkkoon. Tuossa pelissä Ōsako teki kaksi maalia ja turnaus päättyi lopulta Japanin voittoon*lähde?*.

Ōsako kuului Japanin joukkueeseen myös vuoden 2014 MM-kilpailuissa Brasiliassa, jossa hän pelasi kahdessa Japanin kolmesta alkulohkon pelistä.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 2013 | 6 | 3 |
| 2014 | 6 | 0 |
| 2015 | 3 | 0 |
| 2016 | 2 | 2 |
| 2017 | 8 | 2 |
| 2018 | 12 | 3 |
| 2019 | 8 | 5 |
| Yhteensä | 45 | 15 |

Lähteet
-------

1. ↑
2. ↑
3. ↑
4. ↑
5. ↑   (Arkistoitu – Internet Archive)

Aiheesta muualla
----------------

* Yūya Ōsako Transfermarkt-sivustolla (englanniksi)
* National Football Teams
* (Arkistoitu – Internet Archive)
* 
* Japan National Football Team Database

Japanin joukkue – Jalkapallon MM-kilpailut 2014
1 Kawashima |
2 Uchida |
3 G. Sakai |
4 Honda |
5 Nagatomo |
6 Morishige |
7 Endō |
8 Kiyotake |
9 Okazaki |
10 Kagawa |
11 Kakitani |
12 Nishikawa |
13 Ōkubo |
14 Aoyama |
15 Konno |
16 Yamaguchi |
17 Hasebe |
18 Ōsako |
19 Inoha |
20 Saitō |
21 H. Sakai |
22 Yoshida |
23 Gonda |
Valmentaja Zaccheroni

Japanin joukkue – Jalkapallon MM-kilpailut 2018
1 Kawashima |
2 Ueda |
3 Shōji |
4 Honda |
5 Nagatomo |
6 Endō |
7 Shibasaki |
8 Haraguchi |
9 Okazaki |
10 Kagawa |
11 Usami |
12 Higashiguchi |
13 Mutō |
14 Inui |
15 Ōsako |
16 Yamaguchi |
17 Hasebe |
18 Ōshima |
19 H. Sakai |
20 Makino |
21 G. Sakai |
22 Yoshida |
23 Nakamura |
Valmentaja Nishino

Japanin joukkue – Jalkapallon AM-kilpailut 2019
1 Higashiguchi |
2 Miura |
3 Muroya |
4 Sasaki |
5 Nagatomo |
6 Endō |
7 Shibasaki |
8 Haraguchi |
9 Minamino |
10 Inui |
11 Kitagawa |
12 Gonda |
13 Mutō |
14 Itō |
15 Ōsako |
16 Tomiyasu |
17 Aoyama |
18 Shiotani |
19 Sakai |
20 Makino |
21 Dōan |
22 Yoshida |
23 Schmidt |
Valmentaja Moriyasu



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Japani

 |

 |
**Savo-Karjalan Osake-Pankki** oli vuonna 1916 perustettu suomalainen liikepankki. Pankin pääkonttori oli Viipurissa ja sillä oli parhaimmillaan 46 sivukonttoria Itä- ja Kaakkois-Suomessa. Pankilla oli vuonna 1920 talletuksia 36 miljoonaa markkaa.

Pankin perustamisen takana olivat viipurilaiset liikemiehet, jotka perustivat pankin tukemaan Savon ja Karjalan pienyrittäjiä ja hoitamaan Venäjän-kauppaan liittyviä pankkisuhteita. Pankin erikoisuus oli uudenaikainen voitonjakoperiaate, jonka mukaan tallettajille kuuluisi osa vuosivoitoista.

Pankin alkuvuosia rasittivat epäonnistuneet hankkeet. Vuonna 1919 pankki hankki Suomen Kauppapankki Osakeyhtiön osake-enemmistön. Kaupan tarkoituksena oli pankkien yhdistäminen ja toiminnan laajentaminen, mutta suunnitelma epäonnistui. Kauppapankin osakkeet jouduttiin myymään 5 miljoonan markan tappiolla Helsingin Osake-Pankille. Toinen epäonnistuminen tapahtui savonlinnalaisen K. V. Korhosen sahan luototuksessa, jossa pankki kärsi muutamien miljoonien luottotappiot. Tilanne johti lopulta siihen, että pankin pääjohtaja K. N. Rantakari ja sen hallitus erotettiin 1924.

Seuraavan pääjohtajan Väinö Väisälän aikana pankin asiat alkoivat kehittyä suotuisasti. Pankki pysyi kuitenkin maakuntapankkina eikä sillä ollut esimerkiksi sivukonttoria Helsingissä. Helsingissä pankkia edusti Maakuntain Keskuspankki Oy. 

Vuonna 1940 Lahteen siirtynyt pankki julistettiin suoritustilaan talvisodan aiheuttamien menetysten takia. Jatkosodan aikana pankin omaisuutta onnistuttiin saamaan takaisin ja realisoimaan, joten pankin velkojat ja tallettajat saivat omat saatavansa 1943. Pankin toiminta päättyi lopullisesti 1952, jolloin sen osakkeenomistajat saivat purkuosuutena 188 prosenttia osakepääomasta. Inflaatio oli kuitenkin tässä välissä syönyt osakepääoman reaaliarvon olemattomiin.

Lähteet
-------

* Pörssitieto: Savo-Karjalan Osake-Pankki

### Viitteet

1. 1 2 3 4  Pekka Kantanen : Savo-Karjalan Osakepankki, Viipuri, Pörssitieto G. Kock
2. ↑  Blomstedt, Yrjö: *Kansallis-Osake-Pankin historia I: 1889–1939*, s. 235. Helsinki: Kansallis-Osake-Pankki, 1989. ISBN 952-90089-6-X.
3. ↑
**Savo-Karjalan Kokoomus ry** on yksi Kansallisen Kokoomuksen piirijärjestöistä. Se aloitti toimintansa 2014, kun Pohjois-Karjalan Kokoomus ja Pohjois-Savon Kokoomus päättivät yhdistyä vuonna 2013.

Historiaa
---------

Vuonna 2013 tapahtuneen yhdistymisen taustalla oli Suomen vaalipiiriuudistus, jossa mm. Pohjois-Karjalan ja Pohjois-Savon vaalipiirit yhdistyivät Savo-Karjalan vaalipiiriksi.

Jäsenjärjestöt
--------------

Piirijärjestön muodostaa noin 50 kokoomusyhdistystä, mukaan lukien neljä Kokoomuksen Naisten Liiton jäsenyhdistystä, kolme Kokoomuksen Nuorten Liiton jäsenyhdistystä sekä yksi Kokoomuksen Opiskelijaliitto Tuhatkunnan yhdistystä. Lisäksi Joensuussa toimii Kokoomuksen Joensuun kunnallisjärjestö ja Kuopiossa Kokoomuksen Kuopion kunnallisjärjestö, jotka vastaavat kyseisten kaupunkien kuntapolitiikasta.

Kansanedustajat
---------------

* Pekka Ravi (2007-2015)
* Markku Eestilä (2011-)
* Sari Raassina (2015-2019)
* Marko Kilpi (2019-)

Piirin johto
------------


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 
Puheenjohtajat

| Nimi | Kunta | Vuodet |
| --- | --- | --- |
| Aulikki Sihvonen | Kontiolahti | 2014-2017 |
| Pekka Leskinen | Leppävirta | 2018-2019 |
| Jouni Holopainen | Kuopio | 2020- |
|

 | 
Toiminnanjohtajat

| Nimi | Vuodet |
| --- | --- |
| Eeva-Liisa Perki-Latvaniemi | 2014- |

 |

Lähteet
-------

1. ↑  Vaalipiiriuudistus lyötiin lukkoon eduskunnassa *Yle Uutiset*. Viitattu 10.1.2020.
2. ↑  16.12.2013 Karjalainen: Aulikki Sihvonen Savo-Karjalan kokoomuksen puheenjohtajaksi
3. ↑  18.12.2017 Savon Sanomat: Pekka Leskinen valittiin Savo-Karjalan kokoomuksen piirijärjestön puheenjohtajaksi
4. ↑  14.12.2019 Savon Sanomat: Kuopiolainen Jouni Holopainen valittiin Savo-Karjalan Kokoomuksen puheenjohtajaksi
5. ↑   : yhteystiedot

Kokoomuksen piirijärjestöt
Etelä-Savo |
Helsinki |
Häme |
Kaakkois-Suomi |
Kainuu |
Keski-Suomi |
Lappi |
Pirkanmaa |
Pohjanmaa |
 Pohjois-Pohjanmaa |
Satakunta |
Savo-Karjala |
Uusimaa |
Varsinais-Suomi
**EG Wrigley and Company Ltd** oli britannialainen autojen, autojen komponenttien ja mekaanisten osien valmistaja.

Edward Greenwood Wrigley perusti Birminghamiin vuonna 1898 työkaluja valmistavan yrityksen. Vuonna 1902 EG Wrigley and Company muutti uuteen osoitteeseen. Vuonna 1906 Wrigleyn yhtiö esitteli Olympia Show’ssa täysin valmiin auton vaihdelaatikon, ja vuonna 1912 yhtiö valmisti autojen etu- ja taka-akseleita.

Vuonna 1913 yhtiö alkoi kehitellä kevytautoa, jossa oli kaksisylinterinen, joko ilma- tai nestejäähdytteinen moottori sekä kaksiportainen vaihdelaatikko. Vain muutamia yksilöitä ehdittiin valmistaa ennen ensimmäisen maailmansodan syttymistä ja yhtiön siirtymistä valmistamaan lentokoneiden osia. Sodan jälkeen Wrigley vetäytyi yhtiön toiminnasta heikon terveydentilansa takia.

Yhtiö jatkoi, monien muiden tuotteiden ohella, moottoreiden ja vaihteistojen valmistamista. Liiketoiminta oli kuitenkin tappiollista, ja yhtiö asetettiin selvitystilaan loppuvuodesta 1923. Tammikuun 1. päivänä vuonna 1924 William Morris osti yhtiön liiketoiminnot, tuotantovälineet ja -tilat. Helmikuun 4. päivänä samana vuonna, aiempi Wrigley, nyt nimeltänsä Morris Commercial Cars, uudelleenkäynnisti tuotantonsa ja valmisti nyt hyötyajoneuvoja Morriksen alustoille.

Wrigleyn omalla nimellä autoja valmistettiin vain vuonna 1913.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Savo-Karjalan sotilaslääni** oli Itä-Suomen sotilasläänin alainen alueellinen sotilaslääni, jonka esikunta oli Kuopiossa. Sotilaslääni aloitti toimintansa 1. tammikuuta 2008 ja se lakkautettiin 31. joulukuuta 2009. Sotilasläänin ainoana komentajana oli eversti Jukka Hyttinen.

Historia
--------

Sotilasläänin esikunta muodostettiin Kuopion sotilasläänin esikunnasta, jossa oli vuoden 2007 lopulla kahdeksan upseeria, seitsemän opistoupseeria ja 12 siviilityöntekijää. Esikuntaan perustettiin asevelvollisuusasioiden hoitamiseksi Pohjois-Savon aluetoimisto. Sotilasläänin esikunnan vastuulle jäi lopulta ainoastaan alueellisten maanpuolustuskurssien johtaminen.

Vuoden 2009 selonteko, joka julkistettiin keväällä 2009, lakkautti alueelliset sotilasläänit ja siten myös Savo-Karjalan sotilaslääni lakkautettiin 31. joulukuuta 2009. Esikunnan tehtävät siirtyisivät Pohjois-Savon aluetoimistolle, jonka vahvuutta saman aikaisesti pienennettiin ja se liitettäisiin osastona Itä-Suomen sotilasläänin esikuntaan.

Lähde
-----

* Tynkkynen, Pekka: Itä-Suomen sotilaslääni 2008-2014 - Idän lukko historiikki ISBN 978-951-25-2609-3

### Viitteet

1. ↑  Tynkkynen 2014 s.145
2. ↑  Tynkkynen 2014 s.146
3. ↑  Tynkkynen 2014 s.149
EFW N-20
**EFW N-20 "Aiguillon"** oli vuonna 1952 valmistunut sveitsiläisen hävittäjäpommittajan prototyyppi. EFW eli Sveitsin valtion lentokonetehdas suunnitteli tämän nelimoottorisen suihkuhävittäjän toisen maailmansodan lopulla.

Moottorivalmistajaksi kaavailtiin sveitsiläistä Sulzeria, joka kuitenkin irtaantui hankkeesta vuonna 1947. Moottoriksi hankittiin englantilainen Armstrong Siddeley Mamba. Moottori oli potkuriturbiini, vaihde ja potkuri korvattiin ahtimella tätä lentokonetta varten. 

3:5-kokoinen puurakenteinen lentävä malli tehtiin, ja se lensi 17. huhtikuuta 1948. Liitokone tuhoutui kokeissa mutta osoitti suunnittelman oikeellisuuden ja projekti jatkui. Moottoroitu skaalakone (3:5) *Arbalète* lensi 16. marraskuuta 1951. Prototyyppi valmistui vuonna 1952, ja sillä tehtiin rullauskokeita 8. huhtikuuta 1952 ennen kuin kehitystyö keskeytettiin.

EFW N-20.02 Arbalète
Sulzer D45.04
SM-1

Lähteet
-------

1. ↑   Haller 1962, p.203.
2. ↑  Haller 1962, s. 204.
3. ↑  Jagdbomben- und Erdkampfflugzeug EFW N-20 ,,Aiguillon" (Arkistoitu – Internet Archive)". Retrieved 30 December 2009.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **EFW N-20**.
* 
* Haller, Ullrich. "The Swiss N-20 Jet Fighter-Bomber". *Air Pictorial*,July 1964. pp. 203–204.
* Munziger, Ernst. *Düsentriebwerke*. Luzern:Baden Verlag, 1991. ISBN 3-85545-056-0.
* Schürmann, Roman. *Helvetische Jäger. Dramen und Skandale am Militärhimmel*. Zürich: Rotpunktverlag, 2009. ISBN 978-3-85869-406-5
***Alcolapia*** on kirjoahveniin kuuluva kalasuku. Sen lajit ovat erittäin emäksisiin  ympäristöihin sopeutuneita ekstremofiilejä.

Levinneisyys
------------

Suvun neljä kalalajia elävät ainoastaan Itä-Afrikassa Natronjärven, Magadijärven sekä Shompolen suoalueen lämpimissä, erittäin suolaisissa ja emäksisissä vesissä. Yksi lajeista on myös levinnyt ihmisen mukana Nakurujärveen.

Elinympäristö ja elintavat
--------------------------

Kalat elävät pääasiassa järvien pohjan lähteiden ympäristössä sekä rantojen laguuneissa ja niitä tavataan harvoin avovedestä. Lajien elinympäristössä veden lämpötila vaihtelee 16–40 °C välillä ja pH on yleensä 9–10,5 välillä. *Alcolapia*t ovat Natron- ja Magadijärvien ainoita kaloja ja harvoja niiden olosuhteissa selviytyviä monisoluisia eliöitä. Kalojen ravinto muodostuu pääasiassa veden pinnalla kelluvista sinileväkasvustoista sekä bakteerimassoista, mutta ne saalistavat myös jonkin verran hankajalkaisia ja sääskien toukkia.

Lajit
-----

Sukuun kuuluu neljä lajia:

* *Alcolapia alcalicus*
* *Alcolapia grahami*
* *Alcolapia latilabris*
* *Alcolapia ndalalani*

Lähteet
-------

1. 1 2  IUCN: *A. alcalicus* (englanniksi)
2. 1 2  IUCN: *A. grahami* (englanniksi)
3. ↑  FishBase (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q139102
* Wikispecies: Alcolapia
* ADW: Alcolapia
* CoL: RM5
* EoL: 27680
* GBIF: 2369986
* iNaturalist: 86311
* IRMNG: 1026101
* ITIS: 648032
* NCBI: 40168
* WoRMS: 268249

 |

 |
**Marc Torrejón Moya** (s. 18. helmikuuta 1986 Barcelona, Espanja) on espanjalainen jalkapalloilija. Hän edustaa Saksan 2. Bundesliigassa pelaavaa Kaiserslauternia ja on pelipaikaltaan keskuspuolustaja.

Ura
---

Torrejón on Espanyolin kasvatti. Kauden 2005–2006 hän pelasi lainalla Málagan reservijoukkueessa Segunda Divisiónissa. Palattuaan Espanyoliin hän nousi joukkueen puolustuksen tukipilariksi yhdessä Daniel Jarquen kanssa. Ensiesiintymisensä pääsarjassa hän teki 1. lokakuuta 2006 ottelussa Osasunaa vastaan.

Kaudella 2006–2007 Torrejón pelasi 10 UEFA Cupin ottelua, kun Espanyol selviytyi aina finaaliin saakka. Finaalissa se kohtasi Sevillan, joka vei lopulta voiton rangaistuslaukauskilpailussa.

Seuraavalla kaudella 20. tammikuuta 2008 hän laukoi ensimmäisen maalinsa pääsarjassa ottelussa Real Valladolidia vastaan. Kaudella 2008–2009 Torrejónin peliaika jäi vähemmälle, kun kesän uusi hankinta Nicolás Pareja nousi avauskokoonpanoon.

19. heinäkuuta 2009 Torrejón teki nelivuotisen sopimuksen Racing Santanderin kanssa. Hän pelasi kolme kautta Racingissa, joka putosi pääsarjasta kauden 2011–2012 päätteeksi. Torrejón siirtyi seuraavaksi kaudeksi Saksan 2. Bundesliigassa pelaavaan Kaiserslauterniin.

Lähteet
-------

* Marc Torrejón Racing Santanderin virallisella kotisivustolla (Arkistoitu – Internet Archive) (espanjaksi)
* Marc Torrejón BDFutbol-sivustolla (englanniksi)
* Marc Torrejón Transfermarkt-sivustolla (englanniksi)

### Viitteet

1. ↑  Palop lauds perfect performance UEFA. Viitattu 12.1.2010.
2. ↑  Derby delight as Madrid stay clear UEFA. Viitattu 12.1.2010.

Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
**Bab Zuwaila** on Kairon kaupunginmuurin portti Egyptissä. Se on toinen muurin kahdesta jäljellä olevasta portista. Portti on peräisin fatimidien kaudelta 1000-luvun alulta.

Portti
------

"Näkymä Kairossa", David Robertsin maalaus vuodelta 1840.
Bab Zuwaila on toinen fatimidien aikaisen Kairon kaupunginmuurin vielä jäljellä olevasta portista. Toinen portti on pohjoisportti Bab al‑Futuh. Portilta sisään käydessä kuljetaan al-Muizz -kadulle, joka kulkee aina pohjoisportille saakka. Bab Zuwaila on rakennettu kivestä. Portilla on kaksi pyöreää tornilla, joiden katolla on kaksi minareettia.

Historia
--------

Portin rakennutti vanhemman portin paikalle fatimidien visiiri Badr al‑Jamali vuonna 1092. Vanhemman portin oli rakennuttanut Egyptin aikanaan joukkoineen valloittanut fatimidikomentaja Jawhar al‑Siqilli. Hänen joukoissaan oli Zuwailan berberiheimon sotilaita. Zuwaila-heimon sotilaiden tehtävä oli valvoa kaupunginmuurin eteläistä porttia ja portin nimi Bab Zuwaila johdettiin heidän nimestään. Portin minareetit rakennettiin vuonna 1415, kun mamelukkisulttaani al-Malik al-Muaijad Šaikh rakennutti lähelle moskeijan.

Portti tuli tunnetuksi sen luona tehdyistä teloituksista. Usein teloitetut pistettiin näytille portin luona. Esimerkiksi Egyptin viimeinen mamelukkisulttaani Tumanbei hirtettiin portilla Osmanien valtakunnanvallattua Egyptin.

Lähteet
-------

1. 1 2 3  Andrei Sergejeff: *Egyptin historia: Kleopatran ajasta arabikevääseen*. Gaudeamus. ISBN 978-952-345-573-3.
2. 1 2 3  Bab Zuwayla Ministry of Antiquities - Egypt. Viitattu 25.9.2021. (englanniksi)
**Vilppulan junaonnettomuus** tapahtui 5. lokakuuta 1919 Vilppulan rautatieasemalla heti puolenyön jälkeen kello 0.11, kun pohjoisesta päin tulossa ollut valtion halkojuna törmäsi ratapihalla hevoskuljetusvaunuun, jossa oli Tampereen markkinoilta tuotuja hevosia hoitajineen. Onnettomuudessa kuoli kolme ihmistä ja lisäksi neljä vaunussa ollutta hevosta sai surmansa.

Tampereelta edellisenä iltana kello 19.35 lähteneen pikatavarajunan oli määrä kohdata pohjoisesta tulossa ollut halkojuna Kolhon rautatieasemalla, mutta pikatavarajunan myöhässä olon takia kohtaamispaikaksi vaihtui Vilppula, jonne pikatavarajuna jäi odottamaan halkojunan tuloa. Ratapihalla oltiin myös siirtämässä Vilppulaan pikatavarajunan mukana tullutta hevoskuljetusvaunua pääraiteen kautta purkamispaikalle. Halkojunan oli tarkoitus mennä ratapihan kolmannelle raiteelle, mutta vaihdemiehen nukahtamisen takia juna tulikin pääraiteelle, jolle hevoskuljetusvaunu sillä hetkellä oli siirtymässä. Törmäyksessä halkojunan veturi nosti kevyen hevoskuljetusvaunun pystysuoraan ylös niin, että vaunun toinen pyöräpari irtosi pudoten kiskojen päälle. Tällöin myös halkojunan veturi suistui raiteilta työntäen ratapölkkyjä edellään kasaan noin 25 metrin matkalta, kunnes veturi pysähtyi vajoten maahan akseleitaan myöten.

Onnettomuudessa kuolivat hevoskuljetusvaunussa olleet torpparinpoika Hugo Niininoro ja torppari Aug. Korpela sekä halkojunan veturin apulämmittäjä S. Tammela. Vaunussa olleista viidestä hevosesta kolme kuoli heti ja yksi sai niin pahoja vammoja, että se jouduttiin lopettamaan. Viides hevonen pääsi karkaamaan vaunusta ja sai vain lieviä vammoja. Halkojunan veturi n:o 606, hevoskuljetusvaunu ja yksi propseilla lastattu avovaunu rikkoutuivat pahoin ja lisäksi rataa rikkoontui 30 metrin matkalta. Rata saatiin kuitenkin korjattua kahden tunnin aikana niin että junat pääsivät ohittamaan Vilppulan.

Onneettomuuden aiheuttanut vaihdemies Mäkelä kielsi aluksi saaneensa käskyn ohjata halkojuna kolmannelle raiteelle pääraiteen sijasta ja väitti asemalta vaihdekoppiin tulleen puhelinyhteyden olleen epäkunnossa, mutta hän tunnusti sitten nukkuneensa vaihdekopissa ja onnettomuuden jälkeen katkaisseensa itse puhelinjohdon. Alustavan kuulustelun vaihdemies vangittiin.

Lähteet
-------

1. 1 2 3 4  Kamala yhteentörmäys Vilppulan asemalla, Aamulehti 07.10.1919, nro 230, s. 5, Kansalliskirjaston digitaaliset aineistot
2. 1 2 3 4  Tuhoisa junaonnettomuus Vilppulassa, Iltalehti 06.10.1919, nro 228, s. 1, Kansalliskirjaston digitaaliset aineistot
**Bab al-Farajin kellotorni** on Syyrian Aleppon kaupungissa sijaitseva kellotorni.

Öinen kellotorni.
Kellotorni Aleppossa rakennettiin osmanisulttaani Abdülhamidin aloitteesta. Sulttaani toteutti vastaavia rakennushankkeita ympäri valtakuntaansa. Tarkoituksena ei ollut rakentaa kellotornia pelkästään käytännön hyötyjen vuoksi. Kellotorni oli myös valtakunnan nykyiaikaistamisen symboli merkkinä keskitetystä ajanseurannasta. Kellotornin suunnittelivat itävaltalainen arkkitehti Charles Chartier ja syyrialainen arkkitehti Bakr Sidqi. Rakennustöitä tehtiin vuodet 1898 ja 1899. Rakennuspaikka eli Bab al-Faraj oli tienristeys, joka oli saanut nimensä paikalla aikanaan sijainneen Alppon kaupunginmuurin portista. Rahoitusta rakennustöihin saatiin paitsi julkisesta budjetista, mutta myös lahjoituksina yksityisiltä tahoilta. Hankkeen koko budjetti oli 2 100 liiraa, mikä vastasi suurin piirtein tuolloisen tyypillisen ylemmän osmanivirkamiehen vuoden palkkaa. Kellotorni vihittiin käyttöön keväällä 1900 Abdul Hamidin 25-vuoden valakauden juhlallisuuksissa.

Kellotornin ympäristö kärsi tuhoja Syyrian sisällissodan Aleppon taistelujen aikana. Itse kellotorni säilyi kuitenkin ehjänä.

Lähteet
-------

1. 1 2  Ross Burns: *Aleppo : a history*, s. 261-262. Routledge, 2017. ISBN 978-1-315-54407-6. (englanniksi)
2. ↑  Aleppo Bab al-Faraj Clock Tower *Qatar National Library Digital Repository*. Qatar National Library. Viitattu 7.9.2022. (englanniksi)
3. ↑  How a public fountain house became a clock tower Digitale Publikation Gerda Henkel Stiftung. Viitattu 7.9.2022. (englanniksi)
4. ↑  Before & After: Aleppo, A Historic City In Ruins *Radio Free Europe/Radio Liberty*. Viitattu 7.9.2022. (englanniksi)
**Charles West Churchman** (29. elokuuta 1913 Philadelphia, Pennsylvania, Yhdysvallat – 21. maaliskuuta 2004 Bolinas, Kalifornia, Yhdysvallat) oli yhdysvaltalainen filosofi ja systeemiteoreetikko. Hän toimi sekä johtamisen että rauhan- ja konfliktintutkimuksen professorina Kalifornian yliopistossa Berkeleyssa. Hän oli tunnettu kansainvälisesti uraauurtavasta työstään operaatiotutkimuksen, systeemiteorian ja etiikan parissa.

Lähteet
-------

1. ↑  Kathleen Maclay: C. West Churchman dies (lehdistötiedote)  31.3.2004. University of California.  Arkistoitu 7.8.2009. Viitattu 7.12.2014. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Korea
* Kroatia
* Alankomaat
* Portugali
* Vatikaani

 |
|  |
| Tieteilijät | 
* CiNii
* Mathematics Genealogy Project

 |
|  |
| Muut | 
* SNAC
* IdRef

 |

 |
Vilnan gaon (Zalkind, Ber)
**Elia Ben Salomon Zalman**, tunnetaan myös arvonimellä **Vilnan gaon,** (23. huhtikuuta 1720 Sielec – 9. lokakuuta 1797 Vilna) oli rabbi ja arvostettu uskonoppinut. Kunnianimi *gaon* tarkoittaa *ylhäisyyttä* tai *neroa*, ja sitä käytetään kaikkein kuuluisimmista rabbeista.  Vilnan gaon oli Itä-Euroopan juutalaisten merkittävin johtaja 1700-luvulla, kaikkien juutalaisten tekstien ylin auktoriteetti ja vanhoilla vuosillaan myös herätysliike hasidismin nousun näkyvin vastustaja. Hän ei kuitenkaan koskaan ottanut vastaan virallista asemaa juutalaisessa yhteisössä vaan työskenteli yksin kirjoitusten kommentoijana ja pienten ryhmien opettajana.

Lähteet
-------

* Telushkin, Joseph, *Jewish Literacy.* William Morrow and company, New York, 2001, ss. 228–230.
* Turtiainen, Jouni (toim.): Ikkuna juutalaisuuteen, Gaudeamus 2009.

### Viitteet

1. ↑  Turtiainen 2009, s. 185.

Aiheesta muualla
----------------

* Kuvia tai muita tiedostoja aiheesta **Vilnan gaon** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Latvia
* Tšekki
* Australia
* Puola

 |
|  |
| Muut | 
* SNAC
* IdRef

 |

 |
**Sébastien Rosseler** (s. 15. heinäkuuta 1981 Verviers) on belgialainen maantiepyöräilijä, joka menestyi aktiiviurallaan parhaiten etappikilpailuissa ja aika-ajoissa. Hän aloitti ammattilaisuransa harjoittelijana Domo - Farm Frites -joukkueessa syksyllä 2002. Seuraavalla kaudella hän edusti Quick Step - Davitamon - Latexco -tallia ja 2004 Relax-Bodysol-joukkuetta. Vuosina 2005–2009 hän kilpaili jälleen Quick Stepissä. Kausilla 2010–2011 hän edusti Team RadioShackiä, vuosina 2012–2013 Garmin-joukkuetta ja vuosina 2014–2015 Veranclassic-tallia.

Saavutuksia
-----------

Lähde: Cycling Archives

2003
Olympia's Tour, prologin sekä 6. ja 7. (aika-ajo) etapin voitto
2006
Belgian ympäriajo, kokonaiskilpailussa toinen
2007
Eneco Tour, 7. etapin (aika-ajo) voitto
2008
Eneco Tour, kokonaiskilpailussa toinen
Circuit Franco-Belge, 4. etapin voitto
2009
Dunkerquen neljän päivän ajo, 4. etapin (aika-ajo) voitto
Belgian ympäriajo, 5. etapin (aika-ajo) voitto
2010
Volta ao Algarve, 4. etapin voitto
Brabantse Pijl, voitto
2011
De Pannen kolmen päivän ajo, kokonaiskilpailun ja 3b-etapin (aika-ajo) voitto

Lähteet
-------

1. 1 2  Sébastien Rosseler *cyclingbase.com*.  Arkistoitu 15.2.2012. Viitattu 31.3.2011. (ranskaksi)
2. 1 2  Sébastien Rosseler *cyclingarchives.com*. Viitattu 5.1.2016. (englanniksi)
3. ↑  Sebastien Rosseler *procyclingstats.com*. Viitattu 5.1.2016. (englanniksi)
Hintsholma

|  |  |
| --- | --- |
| Sijainti | 
60°24.218′N, 22°50.484′E, SauvoSuomi |

Väestö| Asukasluku | 
Nykyään asumaton, vapaa-ajan asuntoja |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Hintsholma** (ruots. *Hintsholm*) on kylä ja saari Karunassa Sauvon kunnassa Varsinais-Suomessa.

Hintsholman saari sijaitsee Karunan eteläosassa lähellä nykyään Kemiönsaaren kuntaan kuuluvaa Sandöä. Sen itäpuolella sijaitsee Österön saari. Hintsholman tiet ovat pääosin kasvaneet umpeen ja saareen kuljetaan ainoastaan veneillä. Saaren pellot ja niityt ovat kasvaneet umpeen ja metsät ovat luonnontilassa. Saaressa ei ole enää vakituista asutusta, vaan ainoastaan lomakäytössä olevia rakennuksia, jotka sijaitsevat eri puolilla saarta enemmän tai vähemmän rannan tuntumassa. Suurin osa niistä sijaitsee saaren länsipuolella.

Historia
--------

Hintsholman asutus juontaa keskiajalle saakka, ja siellä on ollut vakituista asutusta ainakin vuodesta 1430 lähtien. Hintsholman yksinäistila oli vanhaa rälssiä ja kuului 1500-luvun lopulla Kärkkisten kartanon omistajille. Allodiaalirälssinä sen maanluonto pysyi samana koko Ruotsin vallan ajan. Sen päätyttyä tila kuului kauppias Sjöstedtille.

Lähteet
-------

* Luoto, Jukka & Alifrosti, Kari: *Sauvon historia I*. Salo: Sauvon kunta, 1990. ISBN 952-90-2568-8.
* Saarento, Paula & Saukoniemi, Tellervo (toim.): *Sauvon kulttuurimaisema ja vanha rakennuskanta*. Saarijärvi: Sauvon kunta, Turun maakuntamuseo, Varsinais-Suomen liitto, 2008. ISBN 978-951-595-127-4.

### Viitteet

1. ↑  Sauvon historia I, s. 394.
2. 1 2  Sauvon kulttuurimaisema ja vanha rakennuskanta, s. 124.
Hans-Rudolf Merz
**Hans-Rudolf Merz** (s. 10. marraskuuta 1942, Herisau, Appenzell Ausserrhoden) on sveitsiläinen poliitikko ja entinen liittopresidentti. Hän on hoitanut liittoneuvostossa valtiovarainministerin tehtävää.

Merz opiskeli taloustieteitä Sankt Gallenin yliopistossa ja valmistui vuonna 1971. Samoihin aikoihin hän oli nykyisen puolueensa FDP:n puoluesihteerinä.

Vuonna 1997 Merz valittiin Sveitsin liittokokoukseen (parlamentin ylähuoneeseen) ja talous- ja ulkoasiainvaliokuntaan. Hänet valittiin liittoneuvostoon tammikuusta 2004 lähtien. Syyskuussa 2008 Merz sai sydänkohtauksen ja joutui luopumaan väliaikaisesti ministerin salkustaan. Hänet valittiin Sveitsin liittopresidentiksi vuodeksi 2009.

Merz on naimisissa ja hänellä on kaksi lasta. Hän on myös kuulunut partioon.

Lähteet
-------

1. ↑  Cabinet announces reorganisation[vanhentunut linkki]

Aiheesta muualla
----------------

* Kuvia tai muita tiedostoja aiheesta **Hans-Rudolf Merz** Wikimedia Commonsissa

Sveitsin liittopresidentit
Furrer | Druey | Munzinger | Furrer | Naeff | Frey-Herosé | Furrer | Stämpfli | Fornerod | Furrer | Stämpfli | Frey-Herosé | Knüsel | Stämpfli | Fornerod | Dubs | Schenk | Knüsel | Fornerod | Dubs | Welti | Dubs | Schenk | Welti | Cérésole | Schenk | Scherer | Welti | Heer | Schenk | Hammer | Welti | Anderwert | Droz | Welti | Bavier | Ruchonnet | Welti | Schenk | Deucher | Droz | Hertenstein | Hammer | Ruchonnet | Welti | Hauser | Schenk | Frey | Zemp | Lachenal | Deucher | Ruffy Müller | Hauser | Brenner | Zemp | Deucher | Comtesse | Ruchet | Forrer | Müller | Brenner | Deucher | Comtesse | Ruchet | Forrer | Müller | Hoffmann | Motta | Decoppet | Schultess | Calonder | Ador | Motta | Schultess | Haab | Scheuer | Chuard | Musy | Häberlin | Motta | Schultess | Haab | Musy | Häberlin | Motta | Schultess | Pilet-Golaz | Minger | Meyer | Motta | Baumann | Etter | Pilet-Golaz | Wetter | Etter | E. Celio | Stampfli | von Steiger | Kobelt | Etter | E. Celio | Nobs | Petitpierre | von Steiger | Kobelt | Etter | Rubattel | Petitpierre | Feldmann | Streuli | Holenstein | Chaudet | Petitpierre | Wahlen | Chaudet | Spühler | von Moos | Tschudi | Schaffner | Bonvin | Spühler | von Moos | Tschudi | Gnägi | N. Celio | Bonvin | Brugger | Graber | Gnägi | Furgler | Ritschard | Hürlimann | Chevallaz | Furgler | Honegger | Aubert | Schlumpf | Furgler | Egli | Aubert | Stich | Delamuraz | Koller | Cotti | Felber | Ogi | Stich | Villiger | Delamuraz | Koller | Cotti | Dreifuss | Ogi | Leuenberger | Villiger | Couchepin | Deiss | Schmid | Leuenberger | Calmy-Rey | Couchepin | Merz | Leuthard | Calmy-Rey | Widmer-Schlumpf | Maurer | Burkhalter | Sommaruga |  Schneider-Ammann | Leuthard | Berset | Maurer | Sommaruga


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* Historical Dictionary of Switzerland

 |

 |
**Dattopant Thengadi** (10. marraskuuta 1920 Arvi – 14. lokakuuta 2004 Pune) oli intialainen kansalaisaktivisti ja ammattiyhdistysjohtaja. Hän vaikutti hindunationalistisen Rashtriya Swayamsevak Sangh (RSS) -järjestön yhteydessä ja perusti sille useita sisarjärjestöjä. Hänen perustamiinsa järjestöihin lukeutuu työväenjärjestö Bharatiya Mazdoor Sangh (BMS), maanviljelijäjärjestö Bharatiya Kisan Sangh (BKS), talousasioihin keskittyvä ajatuspaja Swadeshi Jagran Manch (SJM) ja hän oli mukana Akhil Bharatiya Vidyarthi Parishad -opiskelijajärjestön perustamisessa. Hän palveli kaksi peräkkäistä kautta Rajya Sabhassa vuosina 1964–1976. Hän kirjoitti useita kirjoja, marathiksi, englanniksi ja hindiksi, joissa hän käsitteli työväenluokan ongelmia.

Thengadin toimi RSS:n täyspäiväisenä vapaaehtoistyöntekijänä (*pracharak*) Keralassa vuosina 1942–1944, Bengalissa 1945–1947 ja Assamissa 1948–1949. Hän oli kongressipuolueen ammattiyhdistysliikkeen INTUCin Madhya Pradeshin yksikön johtaja 1950–1951. 1950-luvulla hän kritisoi kommunisteja, jotka hallitsivat tuolloin lähes jokaista työväenliikettä. Hän vastusti ideaa luokkataistelusta, koska uskoi luokkien väliseen yhteistyöhön. Hän perusti 1955 Bharatiya Mazdoor Sangh -järjestönsä tuodakseen nationalismin lähemmäksi työväenliikettä.

Thengadille tarjottiin Intian kolmanneksi korkeinta siviilikunniamerkkiä Padma Bhushania vuonna 2003. Hän kieltäytyi vastaanottamasta palkintoa ennen kuin RSS:n perustaja K. B. Hedgewar ja M. S. Golwalkar saisivat Bharat Ratnan.

Talousajattelijana hän halusi kolmannen tien kapitalismin ja kommunismin välille. Hän käsitteli aihetta vuonna 1995 julkaisemassaan kirjassa The Third Way. Hänen mukaansa käsitys dharmasta muodostaa parhaan tavan tarkastella taloutta pyrkimyksenä kollektiiviseen onnellisuuteen ilman länsimaista yksilöllistä kilpailua. Hän myös korosti pienyrittäjyyden merkitystä työllistymisessä, mikä hänen mukaansa näkyi hindulaisessa kulttuurissa käsityöläisjumala Vishwakarman kautta. Luomansa Swadeshi Jagran Manch -talousajatuspajan ja kirjojensa kautta hän on eniten RSS:n talousajatteluun vaikuttaneita henkilöitä.

Lähteet
-------

1. 1 2 3  Dattopant Thengadi -- An efficient organisation builder *Outlook India*.  14.10.2004. Viitattu 14.10.2020.
2. 1 2  Mahajan, Anilesh S.: Dattopant Thengadi: RSS pracharak who challenged economic philosophy of Vajpayee regime *Business Today*.  14.10.2018. Viitattu 14.10.2020.
3. 1 2  Rajya Sabha biodata *rajyasabha.nic.in*. Viitattu 14.10.2020.
4. ↑  Mukul, Akshaya: Thengdi turns down Padma Bhushan *Times of India*.  22.2.2003. Viitattu 14.10.2020.
5. ↑  Sengupta, Hindol: An obscure book holds the key to the RSS view of the economy *Fortune India*.  6.10.2018. Viitattu 14.10.2020.

Aiheesta muualla
----------------

* Kuvia tai muita tiedostoja aiheesta **Dattopant Thengadi** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |